**SKAITMENINIO ATVIRUKO KONKURSO KOVO 11-AJAI**

**NUOSTATAI**

I. BENDROSIOS NUOSTATOS

1. Lietuvos mokinių skaitmeninio atviruko Kovo 11-ajai konkurso (toliau – Konkursas) nuostatai reglamentuoja Konkurso tikslus, organizavimo, nugalėtojų vertinimo bei apdovanojimo tvarką.

2. Konkursą organizuoja Lietuvos nacionalinio muziejaus padalinys Vinco Kudirkos muziejus (toliau – Konkurso organizatorius). Konkursą koordinuoja Vinco Kudirkos muziejaus vedėja Vida Endriukaitytė ir edukatorė Vaida Janulevičiūtė, tel. 8 345 57451, el. p. [v.kudirkos.muziejus@lnm.lt](mailto:v.kudirkos.muziejus@lnm.lt).

3. Konkursas skiriamas Lietuvos Nepriklausomybės atkūrimo dienai, Kovo 11-ajai, paminėti.

4. Konkurso tikslai: atskleisti Kovo 11-osios prasmę, skatinti moksleivius kūrybiškai išreikšti savo idėjas, puoselėti patriotinius jausmus, tobulinti naudojimosi skaitmeninėmis technologijomis įgūdžius.

5. Konkursui skirti atvirukai privalo būti sukurti arba patobulinti naudojant kompiuterinę piešimo, grafinio dizaino, nuotraukų redagavimo ar kitą iliustracijų kūrimo programinę įrangą. Darbai siunčiami skaitmeniniu formatu el. paštu [v.kudirkos.muziejus@lnm.lt](mailto:v.kudirkos.muziejus@lnm.lt).

II. KONKURSO ORGANIZAVIMAS IR DARBŲ VERTINIMAS

6. Konkursui skirti darbai priimami iki 2022 metų vasario 21 dienos 12-os valandos. Skaitmeniniai atvirukų vaizdai turi būti geros kokybės, pateikiami *JPG*, *TIFF*, *PNG* formatais ir ne didesnės nei 20 MB atminties. Kitais formatais pateikti darbai Konkurse negalės dalyvauti.

7. Konkurse dalyvauti kviečiami 1–12 klasių moksleiviai. Dalyviai bus skirstomi į tris grupes pagal klases: 1–4 klasės, 5–8 klasės ir 9–12 klasės.

8. Konkursas vyks trimis etapais:

8.1. **Pirmasis etapas:** darbų sukūrimas ir pateikimas iki 2022 metų vasario 21 dienos 12 valandos.

8.2. **Antrasis etapas:** darbų pristatymas ir paviešinimas Vinco Kudirkos muziejaus feisbuko paskyroje (https://www.facebook.com/KudirkosMuziejus) kovo 2 dieną; šiame etape socialinio tinklo vartotojai iš trijų grupių išrinks labiausiai patikusius darbus.

8.3. **Baigiamasis etapas:** Konkurso nugalėtojų paskelbimas Vinco Kudirkos muziejaus socialinių tinklų feisbuko (https://www.facebook.com/KudirkosMuziejus) ir instagramo (https://www.instagram.com/kudirkos\_muziejus/) paskyrose kovo 9 dieną; kiekvienos grupės nugalėtojais taps daugiausiai patiktukų surinkę darbai.

9. Konkursinius darbus mokiniai kuria savarankiškai arba vadovaujami mokytojo. Kuriant darbus galima integruoti dailės, istorijos ir pilietinio ugdymo bei informacinių technologijų dalykus.

10. Kiekvienam pateiktam darbui užpildoma atskira anketa pagal formą, pateiktą Nuostatų priede. Anketą privaloma pateikti kartu su darbu.

11. Dalyviai, naudojantys internete randamus vaizdus, turi atkreipti dėmesį į atskiriems vaizdams galiojantį Autorių teisių įstatymą ir naudojimo licencijas, taikomas skaitmeniniams objektams.

12. Vėliau nei vasario 21 dieną 12 valandą atsiųsti, neatitikę konkurso nuostatų reikalavimų arba be reikalingos informacijos pateikti darbai balsavime nedalyvaus, bet Konkursui pasibaigus bus paskelbti Vinco Kudirkos muziejaus feisbuko paskyroje.

III. AUTORINĖS TEISĖS IR ASMENS DUOMENŲ TVARKYMAS

13. Konkurso dalyviai sutinka, jog jų darbai ir asmeniniai duomenys (vardas ir pavardė, klasė, mokykla, mokytojo vardas ir pavardė) būtų Konkurso organizatoriaus naudojami viešojoje erdvėje (muziejaus tinklapyje, socialinių tinklų paskyrose ir pan.) ir visuomenės informavimo priemonėse, publikuojant Konkursui pateiktus kūrinius įvairiomis jų atgaminimo formomis (skaitmeniniu vaizdu, atviruku, spauda ir t. t.) be atskiro kūrinio autoriaus (asmens) sutikimo. Šios autorinės teisės perduodamos Konkurso organizatoriui neatlygintinai.

14. Kiti Konkurso dalyvių perduoti Konkurso organizatoriui asmens duomenys (elektroninio pašto adresas, telefonas, kita kontaktinė informacija) nebus viešinami, o naudojami tam, kad būtų galima susisiekti su Konkurso dalyviais, juos informuojant apie Konkursą (eigą, rezultatus ir pan.).

15. Jei Konkurse dalyvaujantys asmenys nesutinka su 13–14 punktuose paminėtomis sąlygomis, turi pranešti apie tai Konkurso organizatoriui raštu elektroniniu paštu [v.kudirkos.muziejus@lnm.lt](mailto:v.kudirkos.muziejus@lnm.lt).

VI. BAIGIAMOSIOS NUOSTATOS

16. Prizines vietas užėmę mokiniai bus apdovanojami Lietuvos nacionalinio muziejaus įsteigtais prizais ir laureato diplomais. Mokytojai, kuravę Konkurse dalyvavusius mokinius, gaus padėkos raštus, o visi Konkurso dalyviai – atskiras padėkas.

**SKAITMENINIO ATVIRUKO KONKURSO KOVO 11-AJAI**

**DALYVIO ANKETA**

Darbo pavadinimas

|  |  |
| --- | --- |
| Dalyvio vardas, pavardė ir amžius |  |
| Klasė (nurodyti, jei tai gimnazijos klasė) |  |
| Dalyvio telefono numeris ir el. pašto adresas |  |
| Dalyvio gyvenamosios vietovės adresas |  |
| Tikslus mokyklos pavadinimas ir adresas |  |
| Mokyklos telefono numeris ir el. pašto adresas |  |
| Vadovavusio darbui mokytojo vardas, pavardė, telefono numeris ir el. pašto adresas |  |

**BŪTINA UŽPILDYTI VISUS LAUKUS!**

Darbai su užpildyta anketa iki 2022 m. vasario 21 dienos 12 valandos siunčiami el. paštu v.kudirkos.muziejus@lnm.lt